CELEX: 62017CA0389
Language: hu
Date: 2019-01-16 00:00:00
Title: C-389/17. sz. ügy: A Bíróság (első tanács) 2019. január 16-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – Procédure engagée par „Paysera LT” UAB, korábban „EVP International” UAB (Előzetes döntéshozatal – Az elektronikuspénz-kibocsátó intézmények tevékenységének megkezdése – 2009/110/EK irányelv – Az 5. cikk (2) és (3) bekezdése – Szavatolótőkével kapcsolatos szabályok – Az elektronikuspénz-kibocsátási tevékenység gyakorlásához szükséges szavatolótőke – Az „elektronikuspénz-kibocsátáshoz kapcsolódó tevékenység” fogalma – Elektronikuspénz-kibocsátás az eladó részére az átvett pénzeszközök névértékén)

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/12
            
         
      A Bíróság (első tanács) 2019. január 16-i ítélete (a Lietuvos vyriausiasis administracinis teismas [Litvánia] előzetes döntéshozatal iránti kérelme) – Procédure engagée par „Paysera LT” UAB, korábban „EVP International” UAB
      (C-389/17. sz. ügy) (1)
      
      ((Előzetes döntéshozatal - Az elektronikuspénz-kibocsátó intézmények tevékenységének megkezdése - 2009/110/EK irányelv - Az 5. cikk (2) és (3) bekezdése - Szavatolótőkével kapcsolatos szabályok - Az elektronikuspénz-kibocsátási tevékenység gyakorlásához szükséges szavatolótőke - Az „elektronikuspénz-kibocsátáshoz kapcsolódó tevékenység” fogalma - Elektronikuspénz-kibocsátás az eladó részére az átvett pénzeszközök névértékén))
      (2019/C 93/14)
      Az eljárás nyelve: litván
      
         A kérdést előterjesztő bíróság
      
      Lietuvos vyriausiasis administracinis teismas
      
         Az alapeljárás felei
      
      
         Felperes:„Paysera LT” UAB, korábban „EVP International” UAB
      
         Az eljárásban részt vesz: Lietuvos bankas
      
         Rendelkező rész
      
      Az elektronikuspénz-kibocsátó intézmények tevékenységének megkezdéséről, folytatásáról és prudenciális felügyeletéről, a 2005/60/EK és a 2006/48/EK irányelv módosításáról, valamint a 2000/46/EK irányelv hatályon kívül helyezéséről szóló 2009. szeptember 16-i 2009/110/EK európai parlamenti és tanácsi irányelv 5. cikkének (2) bekezdését úgy kell értelmezni, hogy az elektronikuspénz-kibocsátó intézmények által a fizetési műveletek keretében nyújtott olyan szolgáltatások, mint amelyekről az alapügyben szó van, az e rendelkezés szerinti elektronikuspénz-kibocsátáshoz kapcsolódó szolgáltatásoknak minősülnek, amennyiben e szolgáltatások elektronikuspénz-kibocsátással vagy visszatérítéssel járnak egyetlen és ugyanazon fizetési művelet keretében.
      
         (1)  HL C 309., 2017.9.18